b'\n_START_ARTICLE_\nAhmed Elmohamady\n_START_SECTION_\nKlubkarriere\n_START_PARAGRAPH_\nEfter at have startet sin karriere i hjemlandet kom Elmohamady i 2010 til England, f\xc3\xb8rst p\xc3\xa5 lejebasis og senere p\xc3\xa5 en permanent kontrakt hos Sunderland. Efter to \xc3\xa5r med begr\xc3\xa6nset succes skiftede han i 2013 til Hull City, som han ogs\xc3\xa5 havde v\xc3\xa6ret udlejet til den foreg\xc3\xa5ende s\xc3\xa6son. Her spillede han de f\xc3\xb8lgende fire \xc3\xa5r 150 ligakampe, inden han i sommeren 2017 blev solgt til Aston Villa, der netop var rykket ud af den engelske Premier League.\n_START_SECTION_\nLandshold\n_START_PARAGRAPH_\nElmohamady har (pr. juni 2018) spillet 79 kampe for det egyptiske landshold, som han debuterede for 22. august 2007 i en venskabskamp mod Elfenbenskysten. Han har med landsholdet to gange v\xc3\xa6ret med til at vinde Africa Cup of Nations, og var ogs\xc3\xa5 med i truppen til VM 2018 i Rusland.'